1: Tarkista kutisteletkun minimi kutistuslämpötila. Kutisteletkun lämmittäminen on hyvä aloittaa letkun keskeltä ja edetä siitä vuorotellen kohti molempia päitä. Samalla on hyvä seurata ettei letkun ja suojattavan kohteen väliin jää ilmataskuja.
2: Myös kutisteletkun pituus muuttuu kutistettaessa. Tämä on tärkeää ottaa huomioon katkaistaessa kutisteletkua sopivan pituiseksi.
3: Kriittisissä kohteissa pituussuuntaisen kutistumisen vuoksi lämmittäminen voidaan aloittaa kriittisimmästä päästä ja jatkaa siitä kohti toista päätä.
4: Jos kutisteletku (kutistesukka) asennetaan metallin tai lämpöäjohtavan materiaalin päälle on kohde hyvä esilämmittää huolellisesti.
Näin varmistetaan kutisteletkun tiivis ja pysyvä asennus.
5: Kutisteletkujen ja ympärikierrettävien korjauskääreiden haluttuun mittaan leikkaamisessa on huolehdittava että leikkaus on tehty huolellisesti. Kutisteletkun tai ympärikierrettävien korjauskääreiden huonosti leikattu pää saattaa haljeta kutistusvaiheessa.
6: Sopivan kokoista kutisteletkua valittaessa on tärkeää ottaa huomioon 80:20 sääntö. Kutisteletkun tulisi kutistua vähintään 20% mutta enintään 80% sen kokonaiskutistuvuudesta parhaan kutistustuloksen saavuttamiseksi. Laajan tuotevalikoimamme löydät tuoteluettelostamme ja kotisivuiltamme.
7: Kutisteletkua lämmitettäessä on aina huolehdittava työtilan riittävästä tuuletuksesta.